Lav et referat af nedenstående tekst:

Tekst:
Et flertal har besluttet, at der skal laves en advokatundersøgelse af Aalborg Kommunes aftaler med entreprenører på store byggeprojekter. Sådan lyder det fra formanden for Aalborg by- og landskabsudvalg, Hans Henrik Henriksen (S), efter et ekstraordinært møde onsdag morgen. - Det har været vigtigt for os, at allerede igangsatte projekter ikke forsinkes af undersøgelsen, så de kan fortsætte, mens undersøgelsen står på, siger rådmanden. Senere onsdag kommer der en advokat, der skal sætte rammerne for undersøgelsens indhold, lyder det. Skabte forvirring Det kommer ovenpå en uge med stor forvirring omkring, hvad udvalget overhovedet var nået til enighed om. Indtil nu har Socialdemokratiet fastholdt, at man netop ikke havde aftalt en undersøgelse. Og det skabte kritik af Hans Henrik Henriksen fra blandt andre medlem af udvalget Vibeke Gamst (K) - Jeg tænkte, at nu rabler det for rådmanden,  for nu at sige det ligeud. Jeg begriber ikke, hvordan han kunne komme til den konklusion, lød det i sidste uge fra Vibeke Gamst, der også rejste tvivl om udvalgsformandens habilitet. Se klippet fra i sidste uge her: - Så er hele udvalget inhabilt Hans Henrik Henriksen svarede på kritikken ved at slå fast, at hele udvalget er sovset ind i sagen om udbygningsaftaler, der har sat en advokatundersøgelse på dagsordnen: - Så vil jeg jo næsten sige, at udvalget er inhabil, fordi samme udvalg har siddet nede i byrådssalen og nikket til samtlige af de udbygningsaftaler, der er tale om, sagde han. Det førte til onsdagens ekstraordinære møde, hvor det nu er slået fast, at advokatundersøgelsen gennemføres.

Referat:
Socialdemokratiet i Aalborg Kommunes byråd har skiftet mening efter sidste uges forvirring i by- og landskabsudvalget.